Velika Gorica
Velika Gorica on Horvaatia Zagrebi maakonna suurim linn. Linn asub 16 km Zagrebist lõunas. Esimest korda mainiti asulat 1228. aastal. 20. sajandil kasvas see 3000 elanikuga külast suureks ja tähtsaks linnaks. Kuni 1995. aastani oli Velika Gorica osa Zagrebist, siis sai iseseisva linna õigused. 2011. aastal elas linnas 31 000 inimest. Linnas on neli põhikooli ja üks keskkool, lisaks ka rakendusteaduste instituut.